
Web-Groups: 

http://qroups.vahoo.com/qroup/pmh-uitm 

PASAL 1 - MAKNA TAUHID ULUHIYAH DAN PEMBUKTIAN BAHAWA IA 
MERUPAKAN DASAR DAKWAH PARA RASUL 


Uluhiyah adalah ibadah. Tauhid Uluhiyah adalah mengesakan Allah dengan 
perbuatan para hamba berdasarkan niat taqarrub yang disyari'atkan seperti doa, 
nadzar, korban, raja' (pengharapan), takut, tawakkal, raghbah (senang), rahbah 
(takut), dan inabah (kembali / taubat). Dan konsep ketauhidan ini adalah 
merupakan intipati dakwah para rasul, bermula dari rasul yang pertama 
sehinggalah yang terakhir. Allah s. w. t. berfirman: 

Dan sesungguhnya Kami telah mengutus dalam kalangan tiap-tiap umat seorang 
Rasul (dengan memerintahkannya menyeru mereka): "Hendaklah kamu 

menyembah Allah dan jauhilah Taghut". maka di antara mereka (yang menerima 
seruan Rasul itu), ada yang diberi hidayah petunjuk oleh Allah dan ada pula Yang 
berhak ditimpa kesesatan. oleh itu mengembaralah kamu di bumi, kemudian 
lihatlah Bagaimana buruknya kesudahan umat-umat Yang mendustakan Rasul- 
rasulNya. (an-Nahl (16): 36) 

Dan Kami tidak mengutus sebelummu (Wahai Muhammad) seseorang Rasul pun 
melainkan Kami wahyukan kepadanya: "Bahawa Sesungguhnya tiada Tuhan 
(yang berhak disembah) melainkan Aku; oleh itu, Beribadatlah kamu kepadaku". 
(al-Anbiya' (21): 25) 


Setiap Rasul melalui dan membawa dakwahnya dengan perintah seruan ke arah 
konsep tauhid uluhiyah. Sebagaimana yang diucapkan oleh Nabi Nuh, Hud, 
Shalih, Syu'aib, dan lain-lain: 

"Wahai kaumku! Sembahlah kamu akan Allah, (sebenarnya) tidak ada Tuhan bagi 
kamu selain Nya" (al-A'raaf (7): 59, 65, 73, 85) 

Dan (sebutkanlah peristiwa) Nabi Ibrahim, ketika ia berkata kepada kaumnya: 
"Sembahlah kamu akan Allah dan bertaqwalah kepadanya; Yang demikian itu 
adalah baik bagi kamu jika kamu tahu (membezakan Yang baik dari Yang buruk). 
(al-Ankabut (29): 16) 

Dan diwahyukan kepada Nabi Muhammad s. a. w.: 

Katakanlah lagi (Wahai Muhammad): "Sesungguhnya Aku diperintahkan supaya 
menyembah Allah Dengan mengikhlaskan segala ibadat kepadanya; (az-Zumar 
(39): 11) 

Rasulullah s. a. w. sendiri bersabda: 

"Aku diperintahkan untuk memerangi manusia sampai mereka bersaksi bahawa 
tiada ilah (sembahan) yang haq kecuali Allah dan bahawa Muhammad adalah 
Rasulullah." (Hadis Riwayat Bukhari dan Muslim) 

Kewajiban awal bagi setiap mukallaf adalah bersaksi laa ilaaha illallah (tiada 
Tuhan yang berhak disembah melainkan allah), serta mengamalkannya. Allah 
s. w. t. berfirman: 

Oleh itu, maka Tetapkanlah pengetahuanmu dan keyakinanmu (Wahai 
Muhammad) Bahawa Sesungguhnya tiada Tuhan Yang berhak disembah 
melainkan Allah, dan mintalah ampun kepadanya bagi salah silap Yang Engkau 
lakukan , dan bagi dosa-dosa orang-orang Yang beriman - lelaki dan perempuan; 
dan (ingatlah), Allah mengetahui akan keadaan gerak-geri kamu (di dunia) dan 
keadaan penetapan kamu (di Akhirat). (Muhammad (47): 19) 

Dan merupakan kewajiban yang pertama bagi orang-orang yang ingin menganut 
Islam adalah mengikrarkan dua kalimah syahadat. 

Jadi, jelaslah bahawa Tauhid uluhiyah adalah maksud atau intipati utama dari 
dakwah para rasul yang diutuskan. Dikatakan sedemikian adalah kerana uluhiyah 
adalah sifat Allah yang ditunjukkan oleh nama-Nya, "Allah", yang ertinya dzul 
uluhiyah (yang memiliki uluhiyah). 

Juga disebut "tauhid ibadah", kerana ubudiyah adalah sifat ‘abd (hamba) yang 
wajib menyembah Allah secara ikhlas, kerana ktergantungan mereka kepadanya. 

Sheikhul Islam Ibnu Taimiyah menyatakan, "Ketahuilah, keperluan seorang 
hamba untuk menyembah Allah tanpa menyekutukan-Nya denga sesuatu apa 
pun, tidak memiliki bandingan yang dapat dikiankan, tetapi dari sebahagian sudut 
mirip dengan keperluan jasad kepada makanan dan minuman. Akan tetapi di 
antara keduanya ini terdapat perbezaan mendasar. Kerana hakikat seorang 
hamba adalah hati dan ruhnya, ia tidak boleh bergantung melainkan kepada Allah 
yang tiada Tuhan melainkan-Nya. la tidak mampu beroleh ketenangan di dunia 
ini kecuali dengan mengingati-Nya. Seandainya hamba memperoleh kenikmatan 
dan kesenangan tanpa Allah, maka hal itu tidak akan berlangsung atau 
berkekalan lama, tetapi pasti akan berpindah-pindah dari suatu subjek kepada 
subjek yang lainnya. Adapun Tuhannya maka Dia diperlukan setiap saat dan 
setiap waktu, di mana pun ia berada maka dia selalu bersamanya." (Majmu' 
Fatawa, 1/24) 

Tauhid ini adalah inti dari dakwah para rasul, kerana ia adalah asas dan dasar 
perlaksanaan segala amalan. Tanpa merealisasikannya, semua amal ibadah tidak 
akan diterima. Kerana andainya ia tidak wujud, maka akan bangkitlah lawannya, 
iaitu kesyirikan. Sedangkan Allah s. w. t. berfirman: 



Sesungguhnya Allah tidak akan mengampunkan dosa syirik 
mempersekutukanNya (dengan sesuatu apajua), dan akan mengampunkan dosa 
Yang lain dari itu bagi sesiapa Yang dikehendakiNya (menurut aturan 
SyariatNya). dan sesiapa Yang mempersekutukan Allah (dengan sesuatu Yang 
lain), maka Sesungguhnya ia telah melakukan dosa Yang besar. (an-Nisa' (4): 
48) 

Sesungguhnya Allah tidak akan mengampunkan dosa orang Yang 
mempersekutukanNya Dengan sesuatu (Apa jua), dan akan mengampunkan Yang 
lain daripada kesalahan (syirik) itu bagi sesiapa Yang dikehendakiNya (menurut 
peraturan hukum-hukumNya); dan sesiapa Yang mempersekutukan Allah Dengan 
sesuatu (Apa jua), maka Sesungguhnya ia telah sesat Dengan kesesatan Yang 
amat jauh. (an-Nisa' (4): 116) 

Dan Sesungguhnya telah diwahyukan kepadamu (Wahai Muhammad) dan kepada 
Nabi-nabi yang terdahulu daripadamu: "Demi sesungguhnya! jika engkau (dan 
pengikut-pengikutmu) mempersekutukan (sesuatu yang lain dengan Allah) 
tentulah akan gugur amalmu, dan engkau akan tetap menjadi dari orang-orang 
yang rugi. (az-Zumar (39): 65) 

Dan skop tauhid ini adalah kewajiban pertama seluruh hamba. Allah s. w. t. 
berfirman: 

Dan Tuhanmu telah perintahkan, supaya engkau tidak menyembah melainkan 
kepada-Nya semata-mata, dan hendaklah engkau berbuat baik kepada ibu bapa 
sebaik-baiknya... (al-lsra' (17): 23) 

Katakanlah: "Marilah, supaya aku bacakan apa yang telah diharamkan oleh 
Tuhan kamu kepada kamu, iaitu janganlah kamu sekutukan Allah dengan sesuatu 
apa pun; dan hendaklah (kamu) berbuat baik kepada ibu bapa... (al-An'am (6): 
151) 


PASAL 2 - MAKNA SYAHADATAI N, RUKUN, SYARAT, KONSEKUENSI DAN 
YANG MEMBATALKANNYA 

Makna Syahadat (1! VI ‘UIV) - Laa ilaaha i I la I la h 


Iaitu iktiqad dan berikrar mengakui bahawasanya tidak ada yang berhak 
disembah dan menerima ibadah kecuali Allah s. w. t., mentaati hal tersebut dan 


mengamalkannya. La ilaaha (-d'V) menafikan hak penyembahan terhadap yang 
lain dari Allah, siapa pun subjeknya. I Nallah (<&' VI) adalah penetapan hak ke atas 
Allah semata-mata untuk disembah. 

Jadi, makna kalimat ini secara ijmal (global dan universal) adalah, "Tidak ada 
sembahan yang hak selain Allah". Khabar "V" harus (wajib) ditaqdirkan 
(dengan hak), dan tidak boleh ditaqdirkan dengan "AjAjV' (ada). Kerana ini 
menyalahi kenyataan yang ada, sebab tuhan yang disembah (objek yang 
dianggap sebagai tuhan) selain Allah banyak sekali. Hal itu akan membawa erti 
menyembah tuhan-tuhan tersebut adalah ibadah pula untuk Allah. Ini pastinya 
mewujudkan kebatilan yang nyata. 

Kalimat "^1 VI 4-1) V " telah ditafsirkan dengan beberapa penafsiran yang batil, di 
antaranya adalah: 

1 _ "Ail V) -d)V" diertikan dengan: 

"Tidak ada sembahan kecuali Allah". Ini adalah batil, kerana akan membawa 
kepada makna: Sesungguhnya setiap yang disembah, samaada yang hak 
mahupun batil, itu adalah Allah. 

2 - "M V) <IV" diertikan dengan: 

"Tidak ada pencipta selain Allah". Ini adalah sebahagian dari erti kalimat tersebut. 
Akan tetapi bukan ini yang dimaksudkan, kerana erti ini hanya mengakui tauhid 
rububiyah sahaja, dan itu sama sekali belum (tidak) mencukupi. 

3 _ "iil V) 4 J)V" diertikan dengan: 

"Tidak ada hakim (penentu hukum) selain Allah". Ini juga sebahagian dari makna 
kalimat VI -UIV". Tetapi bukan itu yang dimaksudkan, kerana ia juga tidak 
mencukupi dan tidak membawa maksud yang sempurna. 

Semua tafsiran di atas adalah batil atau kurang. Kami memperingatkan di sini 
kerana tafsir-tafsir itu ada terkandung di dalam kitab-kitab yang banyak tersebar. 
Sednagkan tafsir yang benar menurut salaf dan para muhaqqiq (ulama peneliti) 
"iilVI V" tidak ada sembahan yang hak selain Allah, seperti tersebut di 

atas. 

Makna syahadat (<&l Jj~-j <jl) _ anna muhammadar rasulullah 

laitu mengakui secara lahir batin bahawa beliau (Muhammad) adalah hamba 
Allah dan Rasul-Nya yang diutus kepada manusia secara keseluruhan, serta 
mengamalkan konsekuensinya (apa yang dibawakannya): mentaati perintahnya, 
membenarkan ucapannya, menjauhi larangannya, dan tidak menyembah Allah 
kecuali dengan apa yang disyari’atkan (melakukan ibadat menurut kaedah). 

Rukun Syahadatain 

Rukun "iUil VI4JIV" - Laa ilaaha illallah 

1 - an-Nafyu atau peniadaan: "4-l)V" membatalkan syirik dengan segala 
bentuknya dan mewajibkan kekafiran terhadap segala apa yang disembah selain 
Allah. 


2 - al-ltsbat (penetapan): "4ilVI" menetapkan bahawa tidak ada yang berhak 
disembah kecuali Allah dan mewajibkan pengamalan (ibadah) sesuai dengan 
konsekuensinya (apa yang ditetapkan/disyari'atkan). 


Makna dua rukun ini banyak disebut di dalam al-Qur'an seperti mana firman-Nya: 
irTm.a'n J Jlifl d- 1 d) A ^ 

Tidak ada paksaan dalam agama (Islam), kerana Sesungguhnya telah nyata 
kebenaran (Islam) dari kesesatan (kufur). Oleh itu, sesiapa yang ingkar kepada 
taghut , dan ia pula beriman kepada Allah , maka Sesungguhnya ia telah 
berpegang kepada simpulan (tali agama) yang teguh yang tidak akan putus, dan 
(ingatlah), Allah Maha Mendengar, lagi Maha mengetahui. (al-Baqarah (2): 256) 

Firman Allah, "sesiapa yang ingkar kepada thagut" itu adalah makna dari "‘dJV" 
iaitu rukun yang pertama tadi. Sedangkan firman Allah "dan berimanl kepada 
Allah" adalah makna dari rukun yang kedua "4ilVI". Begitu juga firman Allah s. w. t. 
kepada Nabi Ibrahim a. s.: 

Dan (ingatkanlah peristiwa) ketika Nabi Ibrahim berkata kepada bapanya dan 
kaumnya: "Sesungguhnya aku berlepas diri dari apa yang kamu sembah - " Yang 
lain dari Tuhan Yang mencintakan daku , kerana Sesungguhnya ia tetap memberi 
hidayah petunjuk kepadaku". (az-Zukhruf (43): 26-27) 

Firman Allah s. w. t. "Sesungguhnya aku berlepas diri" iniadalah makna nafyu 
(peniadaan) dalam seperti mana maksud di rukun yang pertama. Sedangkan 
perkataan, "yang lain dari Tuhan yang menciptakan daku", adalah makna itsbat 
(penetapan) pada rukun kedua. 

Rukun Syahadat O') - Muhammad Rasulullah 

Syahadat ini mempunyai dua rukun, iaitu kalimat «aIc." hamba dan 

utusan-Nya. Dua rukun ini menafikan ifrath (berlebih-lebihan) dan tafrith 
(meremehkan) pada hak Rasulullah s. a. w.. Beliau adalah hamba dan Rasul-Nya. 
Beliau adalah makhluk yang paling sempurna dalam dua sifat yang mulia ini. 

di sini ertinya hamba yang menyembah. Maksudnya, beliau adalah manusia 
yang diciptakan dari bahan yang sama dengan bahan ciptaan manusia yang 
lainnya. Juga berlaku atasnya apa yang berlaku atas orang lain. Sebagaimana 
firman Allah s. w. t.: 

Katakanlah (Wahai Muhammad): "S esungguhnya Aku hanyalah seorang manusia 
seperti kamu , diwahyukan kepadaku Bahawa Tuhan kamu hanyalah Tuhan Yang 
satu; oleh itu, sesiapa Yang percaya dan berharap akan pertemuan Dengan 
Tuhannya, hendaklah ia mengerjakan amal Yang soleh dan janganlah ia 
mempersekutukan sesiapapun Dalam ibadatnya kepada Tuhannya". (al-Kahfi 
(18): 110) 


Beliau hanya memberikan hak ubudiyah kepada Allah dengan sebenar-benarnya, 
dan kerananya Allah s. w. t. memujinya: 

Bukankah Allah cukup untuk mengawal dan melindungi hamba-hamba-Nya... 
(az-zumar (39): 36) 

Segala puji terentu bagi Allah Yang telah menurunkan kepada hambaNya 
(Muhammad), Kitab suci Al-Quran, dan tidak menjadikan padanya sesuatu Yang 
bengkok (terpesong). (al-Kahfi (18): 1) 

Maha suci Allah Yang telah menjalankan hamba-Nya (Muhammad) pada malam 
hari dari Masjid al-Haraam (di Makkah) ke Masjid Al-Aqsa... (al-lsra' (17): 1) 

Sedangkan kalimat "rasul" membawa erti, orang yang diutus kepada seluruh 
manusia dengan misi dakwah kepada allah sebagai basyir (pemberi khabar 
gembira) dan nadzir (pemberi peringatan). 

Persaksian untuk Rasulullah s. a. w. dengan dua sifat ini meniadakan ifrath dan 
tafrith pada hak Rasulullah s. a. w.. Kerana banyak orang yang mengaku umatnya 
lalu melebihkan haknya atau mengagungkannya hingga mengangkatnya di atas 
martabat melebihi darjat seorang manusia sehingga mengibadahinya 
(menjadikan sembahan) selain dari Allahs.w.t.. Mereka beristighatsah (memohon 
pertolongan) kepada beliau dalam bentuk doa membelakangkan (mensyirikkan 
Allah). Juga meminta kepada beliau apa yang tidak sanggup melakukannya selain 
Allah, seperti memenuhi hajat dan menghilangkan kesulitan. Tetapi di pihak yang 
lain, terdapat sebahagian kelompok mengingkari kerasulannya atau mengurangi 
haknya, sehingga ia bergantung kepada pendapat-pendapat yang menyalahi 
ajarannya, serta memaksakan diri dalam men-takwil-kan hadis-hadis dan hukum- 
hukumnya. 

Syarat-Syarat Syahadatain 
Syarat-Syarat "^1 VI aJIV" - Laa ilaaha i Mal la h 

Bersaksi dengan "4jI VI aJIY" - Laa ilaaha illallah harus (wajib) dengan tujuh 
syarat. Tanpa syarat-syarat itu, syahadat tidak akan bermanfaat bagi yang 
mengucapkannya. Secara global, tujuh syarat itu adalah: 

1 - Ilmu, yang menafikan jahil (kebodohan). 

2 - Yaqin, yang menafikan syak (keraguan). 

3 - Qabul (menerima), yang menafikan radd (penolakan). 

4 - lnqiyad (patuh), yang menafikan tark (meninggalkan). 

5 - Ikhlas, yang menafikan syirik. 

6 - Shidq (jujur), yang menafikan kadzib (dusta). 

7 - Mahabbah (kecintaan), yang menafikan baghdha' (kebencian). 

Dan, perinciannya adalah seperti berikut; 


Syarat Pertama: Ilmu (Mengetahui) 


Ertinya memahami makna dan maksudnya. Mengetahui apa yang ditiadakan dan 
apa yang ditetapkan, yang menafikan ketidaktahuannya dengan hal tersebut. 

Allah berfirman: 




...tidak mempunyai sebarang Kuasa untuk memberikan syafaat pertolongan, 
kecuali sesiapa Yang memberi penerangan mengakui kebenaran Dengan 
mentauhidkan Allah, Tuhan yang sebenar-benarnya yang mereka mengetahui- 
Nya dengan yakin (bukan dengan kata-kata orang; (az-Zukhruf (43); 86) 

Maksudnya orang yang bersaksi dengan "4il Yl aJIY" - Laa ilaaha illallah, dan 
memahami dengan hatinya apa yang diikrarkan oleh lisannya. Seandainya ia 
mengucapkannya, tetapi tidak mengerti apa akan maksudnya atau maknanya 
(pengertiannya), maka persaksian itu tidak sah dan tidak berguna. 

Syarat Kedua: Yaqin 

Mereka yang mengikrarkannya harus (wajib) meyakini kandungan syahadat itu. 
Manakala jika ia meragukannya maka sia-sia belaka persaksian itu. 

Allah s. w. t. berfirman: 

Sesungguhnya orang-orang yang sebenar-benarnya beriman hanyalah orang- 
orang yang percaya kepada Allah dan RasulNya, kemudian mereka (terus percaya 
dengan) tidak ragu-ragu lagi, serta mereka berjuang dengan harta benda dan 
jiwa mereka pada jalan Allah; mereka itulah orang-orang yang benar (pengakuan 
imannya). (al-Hujuraat (49): 15) 

Andainya ia ragu, maka ia menjadi munafiq. Nabi s. a. w. bersabda: 

"Siapa yang engkau temui di balik tembok (kebun) ini, yang menyaksikan 
bahawa tiada ilah selain Allah dengan hati yang meyakininya, maka berilah 
khabar gembira dengan (balasan) syurga." (Hadis Riwayat Bukhari) 

Maka siapa yang hatinya meyakini, ia tidak berhak masuk syurga. 

Syarat Ketiga: Qabul (menerima) 

Menerima kandungan dan konsekuensi dari syahadat; menyembah Allah semata- 
mata dan meninggalkan ibadah kepada selain-Nya. 

Siapa yang mengucapkan, tetapi tidak menerima dan menta’ati, maka ia 
termasuk orang-orang yang difirmankan Allah s. w. t.: 



Sebenarnya mereka dahulu apabila dikatakan kepadanya;" (ketahuilah, bahawa) 
tiada Tuhan yang sebenar-benarnya berhak disembah melainkan Allah" - mereka 
bersikap takbur mengingkarinya, - serta mereka berkata: " Patutkah Kami mesti 
meninggalkan tuhan-tuhan yang kami sembah, kerana mendengar ajakan 
seorang penyair gila?" (ash-Shaffat (37): 35-36) 

Ini seperti halnya penyembah kuburan dewasa ini. Mereka mengikrarkan " VI <11^ 
Ail" - Laa ilaaha illallah, tetapi tidak mahu meninggalkan penyembahan terhadap 
kuburan. Dengan demikian bererti mereka belum menerima makna V! <JIV" - 
Laa ilaaha illallah. 


Syarat Keempat: lnqiyaad (Tunduk dan Patuh Dengan Kandungan Makna 
syahadat) 

Dan sesiapa Yang berserah diri bulat-bulat kepada Allah (dengan ikhlas) sedang 
ia berusaha mengerjakan kebaikan, maka Sesungguhnya ia telah berpegang 
kepada simpulan (tali ugama) Yang teguh dan (ingatlah) kepada Allah jualah 
kesudahan Segala urusan. (Luqman (31): 22) 

(al-"Urwatul-wutsqa) adalah laa ilaaha illallah. Dan makna 4-V j (4^ 
(yuslim wajhahu) adalah yanqadu (patuh, tunduk). 

Syarat Kelima: Shidq (jujur) 

laitu mengucapkan kalimat ini dan hatinya juga membenarkannya. Manakala 
lisannya mengucapkan, tetapi hatinya mendustakan, maka ia adalah munafik dan 
pendusta. 


Allah s. w. t. berfirman: 


Juc- 

Supaya Allah menegakkan Yang benar itu dan menghapuskan Yang salah (kufur 
dan syirik), sekalipun golongan (kafir musyrik) Yang berdosa itu tidak 
menyukainya, (ingatlah) ketika kamu memohon pertolongan kepada Tuhan 
kamu, lalu ia perkenankan permohonan kamu (dengan firmanNya): 
"Sesungguhnya Aku akan membantu kamu Dengan seribu (bala tentera) dari 
malaikat Yang datang berturut-turut, dan Allah tidak menjadikan (bantuan 
malaikat) itu melainkan sebagai berita gembira dan supaya hati kamu tenang 
tenteram dengannya, dan kemenangan itu pula hanyalah dari sisi Allah. 
Sesungguhnya Allah Maha Kuasa, lagi Maha Bijaksana. (al-Baqarah (2): 8-10) 

Syarat Keenam: I khlas 

laitu membersihkan amal dari segala debu-debu syirik, dengan jalan tidak 
mengucapkannya kerana mengingkari isi dunia, riya’ atau sum’ah. Dalam hadis 
'Itban, Rasulullah s. a. w. bersabda: 

Alll 4_^.j ^ ASjI l) ^ (j! - ^ 



"Sesungguhnya Allah mengharamkan atas neraka orang yang mengucapkan laa 
ilaaha illallah kerana menginginkan redha Allah." (Hadis Riwayat Bukhari & 
Muslim) 


Syarat Ketujuh: Mahabbah (Kecintaan) 


Maksudnya mencintai kalimat ini serta isinya, juga mencintai orang-orang yang 
mengamalkan konsekuensinya. 

(Walaupun demikian), ada juga di antara manusia Yang mengambil selain dari 
Allah (untuk menjadi) sekutu-sekutu (Allah), mereka mencintainya, (memuja dan 
mentaatinya) sebagaimana mereka mencintai Allah; sedang orang-orang Yang 
beriman itu lebih cinta (taat) kepada Allah, dan kalaulah orang-orang Yang 
melakukan kezaliman (syirik) itu mengetahui ketika mereka melihat azab pada 
hari akhirat kelak, Bahawa Sesungguhnya kekuatan dan kekuasaan itu semuanya 
tertentu bagi Allah, dan Bahawa Sesungguhnya Allah Maha berat azab seksaNya, 
(nescaya mereka tidak melakukan kezaliman itu). (al-Baqarah (2): 165) 

Makanya, ahli tauhiditu adalah mencintai Allah dengan cinta yang tulus bersih. 
Sedangkan ahli syirik mencintai Allah dan mencintai yang lainnya. Hal ini sangat 
bertentangan dengan isi kandungan laa ilaaha illallah - "A'' YIaJ'Y". 

Syarat-Syarat "Ail Muhammadar Rasulullah 


1 - Mengakui kerasulan dan meyakininya di dalam hati. 

2 - Mengucapkan dan mengikrarkan dengan lisan. 

3 - Mengikutinya dengan mengamalkan ajaran keebnaran yang telah dibawanya 
serta meninggalkan kebatilan (larangan) yang ditegahnya. 

4 - Membenarkan segala apa yang dikhabarkan dari hal-hal yang ghaib, baik 
yang sudah lewat mahupun yang akan datang. 

5 - Mencintainya melebihi cintanya kepada dirinya sendiri, harta, anak, orang 
tua, serta seluruh umat manusia. 

6 - Mendahulukan sabdanya atas segala pendapat dan ucapan orang lain serta 
mengamalkan sunnahnya. 

Objektif / Kesan Syahadatain 

Objektif / Kesan Vj OjV" - Laa ilaaha illallah 

laitu meninggalkan ibdah kepada selain Allah dari segala macam yang 
dipertuhankan sebagai keharusan (kewajiban) dari peniadaan "A ' 1 Y' -dlY" - Laa 
ilaaha illallah. Dan beribadah kepada Allah semata-mata tanpa syirik sedikit pun, 
sebagai keharusan dari penetapan "A'' Y'<J'Y" - Laa ilaaha illallah. 


Banyak orang mengikrarkan tetapi melanggar tetap melanggar objektif yang 
sepatutnya dimiliki. Sehingga mereka menetapkan ketuhanan yang sudah 
dinafikan, baik berupa para makhluk, kuburan, pepohonan, bebatuan, serta para 
thaghut lainnya. 

Mereka berkeyakinan bahawa tauhid adalah bid’ah. Mereka menolak para da 'i 
yang mengajak kepada tauhid dan mencela orang yang beribadah hanya kepada 
Allah semata-mata. 


Objektif / Kesan Muhammadar Rasulullah 


laitu mentaatinya, membenarkannya, meninggalkan apa yang dilarangnya, 
mencukupkan diri dengan mengamalkan sunnahnya, dan meninggalkan yang lain 
dari hal-hal bid'ah dan muhdatsat (baru), serta mendahulukan sabda baginda di 
atas segala pendapat orang lain. 

Perkara-Perkara Yang Membatalkan Syahadatain 

laitu hal-hal yang membatalkan Islam, kerana dua kalimat syahadat itulah yang 
membuat seseorang masuk dalam Islam. Mengucapkan keduanya adalah 
pengakuan terhadap kandungannya dan konsisten mengamalkan konsekuensinya 
berupa segala macam syi'ar-syi'ar Islam. Jika ia menyalahi ketentuan ini, bererti 
ia telah membatalkan perjanjian yang telah diikrarkannya ketika mengucapkan 
dua kalimat syahadat tersebut. 

Yang membatalkan Islam itu banyak sekali. Para fuqaha' dalam kitab-kitab fiqh 
mereka telah menulis bab khusus yang diberi judul "Bab Riddah" (Bab 
Kemurtadan). Dan yang terpenting adalah sepuluh hal, iaitu: 


1 - Syirik dalam beribadah kepada Allah. Allah s. w. t. berfirman: 

Sesungguhnya Allah tidak akan mengampunkan dosa syirik 
mempersekutukanNya (dengan sesuatu apajua), dan akan mengampunkan dosa 
Yang lain dari itu bagi sesiapa Yang dikehendakiNya (menurut aturan 
SyariatNya). dan sesiapa Yang mempersekutukan Allah (dengan sesuatu Yang 
lain), maka Sesungguhnya ia telah melakukan dosa Yang besar. (an-Nisa' (4): 
48) 


<331 I jAjC-I (JajIjjojI Ij ^Jj-a (_jjl <1)1 j_jl l^jjls (_jjA3l 493 

Demi sesungguhnya! telah kafirlah orang-orang Yang berkata: "Bahawasanya 
Allah ialah Al-Masih Ibni Maryam". padahal Al-Masih sendiri berkata:" Wahai Bani 
Israil! Sembahlah Allah, Tuhanku dan Tuhan kamu, bahawasanya sesiapa Yang 
mempersekutukan Allah Dengan sesuatu Yang lain, maka Sesungguhnya Allah 
haramkan kepadanya syurga, dan tempat kembalinya ialah neraka; dan tiadalah 
seorang Penolong pun bagi orang-orang Yang berlaku zalim". (al-Ma'idah (5): 72) 

Termasuk di dalamnya iaitu menyembelih kerana selain Allah, sebagai contoh, 
adalah kerana untuk memohon hajat kepada kuburan yang dianggap keramat 
atau untuk jin dan lain-lainnya. 

2 - Orang yang menjadikan antara dia dan Allah perantara-perantara. la berdoa 
kepada mereka, meminta syafa'at kepada mereka dan bertawakkal kepada 
mereka. Orang seperti ini kafir secara ijma'. 

Ingatlah! (hak Yang wajib dipersembahkan) kepada Allah ialah Segala Ibadat dan 
bawaan Yang suci bersih (dari Segala rupa syirik), dan orang-orang musyrik Yang 
mengambil selain dari Allah untuk menjadi Pelindung dan Penolong (sambil 
berkata): "Kami tidak menyembah atau memujanya melainkan supaya mereka 
mendampingkan Kami kepada Allah sehampir-hampirnya", - Sesungguhnya Allah 
akan menghukum di antara mereka (dengan orang-orang Yang tidak melakukan 
syirik) tentang apa Yang mereka berselisihan padanya. Sesungguhnya Allah tidak 
memberi hidayah petunjuk kepada orang-orang Yang tetap berdusta 
(mengatakan Yang bukan-bukan), lagi sentiasa kufur (dengan melakukan syirik). 
(az-Zumar (39): 3) 

3 - Orang-orang yang tidak mahu mengkafirkan orang-orang musyrik dan orang 
yang masih ragu terhadap kekufuran mereka atau membenarkan madzhab 
mereka, dia itu kafir. 

4 - Orang yang meyakini bahawa selain petunjuk Nabi s. a. w. lebih sempurna dari 
petunjuk baginda, atau hukum yang lain lebih baik dari hukum beliau. Seperti 
orang yang mengutamakan hukum para thaghut di atas hukum Rasulullah s. a. w., 
mengutamakan hukum atau perundangan manusia di atas hukum Islam, maka 
dia kafir. 


5 - Sesiapa yang membenci sesuatu dari ajaran yang dibawa oleh Rasulullah 
s. a. w. sekalipun ia juga mengamalkannya, maka dia kafir. 

6 - Sesiapa yang menghina sesuatu dari agama Rasul s. a. w. atau pahala 
mahupun siksa-Nya, maka dia kafir. Hal ini ditunjukkan melalui firman Allah 
s. w. t.: 

Dan jika Engkau bertanya kepada mereka (tentang ejek-ejekan itu) tentulah 
mereka akan menjawab: "Sesungguhnya Kami hanyalah berbual dan bermain- 
main". katakanlah: "Patutkah nama Allah dan ayat-ayatNya serta RasulNya kamu 
memperolok-olok dan mengejeknya?" janganlah kamu berdalih (dengan alasan- 
alasan Yang dusta), kerana Sesungguhnya kamu telah kufur sesudah kamu 
(melahirkan) iman, jika Kami maafkan sepuak dari kamu (kerana mereka 
bertaubat), maka Kami akan menyeksa puak Yang lain, kerana mereka adalah 
orang-orang yang terus bersalah. (at-Taubah (9): 65-66) 


7 - Sihir, di antaranya sharf dan ‘athf (barangkali yang dimaksudkan adalah 
amalan yang dilaksanakan dengan tujuan membuat suami benci kepada isterinya 
atau membuat wanita cinta kepadanya atau sebaliknya). Barangsiapa melakukan 
atau meredhainya, maka ia kafir. Dalilnya adalah firman Allah s. w. t.: 

Mereka (membelakangkan Kitab Allah) dan mengikut ajaran-ajaran sihir Yang 
dibacakan oleh puak-puak Syaitan Dalam masa pemerintahan Nabi Sulaiman, 
padahal Nabi Sulaiman tidak mengamalkan sihir Yang menyebabkan kekufuran 
itu, akan tetapi puak-puak Syaitan itulah Yang kafir (dengan amalan sihirnya); 



kerana merekalah Yang mengajarkan manusia ilmu sihir dan apa Yang diturunkan 
kepada dua malaikat: Harut dan Marut, di negeri Babil (Babylon), sedang mereka 
berdua tidak mengajar seseorang pun melainkan setelah mereka menasihatinya 
Dengan berkata: "Sesungguhnya Kami ini hanyalah cubaan (untuk menguji 
imanmu), oleh itu janganlah Engkau menjadi kafir (dengan mempelajarinya)". 
Dalam pada itu ada juga orang-orang mempelajari dari mereka berdua: ilmu sihir 
Yang boleh menceraikan antara seorang suami Dengan isterinya, padahal mereka 
tidak akan dapat sama sekali memberi mudarat (atau membahayakan) Dengan 
sihir itu seseorang pun melainkan Dengan izin Allah, dan sebenarnya mereka 
mempelajari perkara Yang hanya membahayakan mereka dan tidak memberi 
manfaat kepada mereka, dan Demi Sesungguhnya mereka (kaum Yahudi itu) 
telahpun mengetahui Bahawa sesiapa Yang memilih ilmu sihir itu tidaklah lagi 
mendapat bahagian Yang baik di akhirat. Demi Sesungguhnya amat buruknya 
apa Yang mereka pilih untuk diri mereka, kalaulah mereka mengetahui, (al- 
Bagarah (2): 102) 


8 - Mendukung kaum musyrikin dan menolong mereka dalam memusuhi umat 
Islam. Dalilnya adalah firman Allah s. w. t.: 






Hai orang-orang yang beriman, janganlah kamu mengambil mereka (Yahudi dan 
Nasrani) menjadi pemimpin-pemimpin(mu); sebahagian mereka adalah pemimpin 
bagi sebahagian yang lain. Barangsiapa diantara kamu mengambil mereka 
menjadi pemimpin, maka sesungguhnya orang itu termasuk golongan mereka. 
Sesungguhnya Allah tidak memberi petunjuk kepada orang-orang yang zalim, (al- 
Ma'idah (5): 51) 


9 - Sesiapa yang meyakini bahawa sebahagian manusia ada yang boleh keluar 
dari syari'at Nabi Muhammad s. a. w., seperti halnya Nabi Hidhir boleh keluar dri 
syari'at Nabi Musa a. s., maka ia kafir. Sebagaimana yang diyakini oleh ghulat 
sufiyah (sufi yang berlebihan atau yang melampaui batas) bahawa mereka dapat 
mencapai suatu darjat atau maqam yang akan menjadikan mereka tidak perlu 
lagi untuk mengikuti syari'at Rasulullah s. a. w. 


10 - Berpaling dari agama Allah, tidak mempelajarinya dan tidak pula 
mengamalkannya. Dalilnya adalah firman Allah s. w. t.: 


(Y Y^ (j Ijl LgJC- ^aJ AjJ LP°J 


Dan tidaklah ada Yang lebih zalim daripada orang Yang diberi ingat Dengan ayat- 
ayat Tuhannya, kemudian ia berpaling daripadanya (dan tetap mengingkarinya); 
Sesungguhnya Kami tetap membalas. (as-Sajdah (32): 22 

Syeikh Muhammad at-Tamimy berkata: "Tidak ada bezanya dalam hal yang 
membatalkan syahadat ini antara orang yang bercanda (bergurau), yang serius 
(bersungguh-sungguh) mahupun yang takut, kecuali orang yang dipaksa. Dan 
semuanya adalah bahaya yang paling besar serta yang paling sering terjadi. 
Maka setiap muslim wajib berhati-hati dan mengkhawatirkan dirinya serta mohon 
perlindungan kepada Allah s. w. t. dari hal-hal yang boleh mendatangkan murka 
Allah dan siksa-Nya yang pedih (Majmu'ah at-Tauhid an-Najdiyah, hal. 37-39). 


PASAL 3 - TASYRI ' 


Tasyri’ adalah hak Allah s. w. t.. Yang dimaksudkan dengan tasyri' adalah apa yang 
diturunkan Allah s. w. t. untuk hamba-Nya berupa manhaj (jalan/kaedah/prinsip) 
yang harus (wajib) mereka lalui dalam bab aqidah aqidah, muamalat, dan 
sebagainya. Termasuk di dalamnya masalah penghalalan dan pengharaman. 
Tidak seorang pun berwenang menghalakan kecuali apa yang sudah dihalalkan 
Allah, juga tidak boleh mengharamkan kecuali apa yang sudah diharamkan Allah. 

Dan janganlah kamu berdusta dengan sebab apa yang disifatkan oleh lidah 
kamu: "Ini halal dan ini haram", untuk mengada-adakan sesuatu yang dusta 
terhadap Allah; Sesungguhnya orang-orang yang berdusta terhadap Allah tidak 
akan berjaya. (an-Nahl (16): 116) 

Katakanlah (kepada kaum yang mengada-adakan sesuatu hukum): "Sudahkah 
kamu nampak baik-buruknya sesuatu yang diturunkan Allah untuk manfaat kamu 
itu sehingga dapat kamu jadikan sebahagian daripadanya haram, dan sebahagian 
lagi halal?" Katakanlah lagi (kepada mereka): "Adakah Allah izinkan bagi kamu 
berbuat demikian, atau kamu hanya mengada-adakan secara dusta terhadap 
Allah?". (Yunus (10): 59) 


Allah telah melarang penghalalan dan pengharaman tanpa dalil dari al-Kitab dan 
as-Sunnah, dan Dia menyatakan bahawa hal itu adalah dusta atas nama Allah. 
Sebagaimana Dia telah memberitahukan bahawa sesiapa yang mewajibkan atau 
mengharamkan sesuatu tanpa dalil maka ia telah menjadikan dirinya sebagai 
sekutu Allah dalam hal tasyri’. 

Allah s. w. t. berfirman: 

Patutkah mereka mempunyai sekutu-sekutu (sesembahan selain Allah) yang 
menentukan - mana-mana bahagian dari agama mereka - sebarang undang- 
undang yang tidak diizinkan oleh Allah? Dan kalaulah tidak kerana kalimah 
ketetapan yang menjadi pemutus (dari Allah, untuk menangguhkan hukuman 
hingga ke suatu masa yang tertentu), tentulah dijatuhkan azab dengan serta- 
merta kepada mereka (yang berbuat demikian). Dan sesungguhnya orang-orang 
yang zalim itu akan beroleh azab seksa yang tidak terperi sakitnya. (asy-Syura 
(42): 21) 

... Sesungguhnya syaitan-syaitan itu membisikkan kepada pengikut-pengikutnya, 
supaya mereka membantah (menghasut) kamu; dan jika kamu menurut hasutan 
mereka (untuk menghalalkan Yang haram itu), Sesungguhnya kamu tetap 
menjadi orang-orang musyrik. (al-An'am (6): 121) 


Maksudnya adalah orang-orang yang menghalalkan bangkai-bangkai yang sudah 
diharamkan Allah. Maka sesiapa yang mentaati mereka, dia adalah musyrik. 
Sebagaiaman Allah memberitahukan bahawa siapa yang mentaati para ulama 



dan rahib-rahib dalam hal menghalalkan apa yang diharamkan oleh Allah dan 
mengharamkan apa yang dihalalkan oleh allah, maka ia telah menjadikan mereka 
sebagai tuhan-tuhan selain Allah. 

Dia s. w. t. berfirman: 

Mereka menjadikan pendita-pendita dan ahli-ahli agama mereka sebagai 
pendidik-pendidik selain dari Allah, dan juga (mereka mempertuhankan) al-Masih 
Ibni Maryam, padahal mereka tidak diperintahkan melainkan untuk menyembah 
Tuhan Yang Maha Esa; tiada Tuhan (yang berhak disembah) melainkan dia. Maha 
suci Allah dari apa Yang mereka sekutukan. (at-Taubah (9): 31) 

Ketika Adiy bin Hatim r. a. mendengar ayat ini, ia berkata: "Ya Rasulullah, 
sesungguhnya kami tidak menyembah mereka." Maka Rasulullah s. a. w. berkata 
kepadanya: 

"Bukankah mereka menghalalkan apa yang Allah haramkan, kemudian kalian 
menghalalkannya. Dan mereka mengharamkan apa yang Allah halalkan, 
kemudian kalian mengharamkannya?!" la menjawab, "Ya benar." Maka beliau 
bersabda lagi, "Itulah bentuk ibadah kepada mereka." (Hadis Riwayat Tirmidzi) 

Syeihk Abdurrahman bin Hasan rahimahullah berkata, "Di dalam hadis tersebut 
terdapat dalil bahawa mentaati ulama dan pendeta dalam hal maksiat kepada 
Allah bererti beribadah kepada mereka dari selain Allah, dan termasuk syirik 
akhbar yang tidak diampuni oleh Allah s. w. t.. Kerana akhir ayat tersebut 
berbunyi: 

... padahal mereka tidak diperintahkan melainkan untuk menyembah Tuhan Yang 
Maha Esa; tiada Tuhan (yang berhak disembah) melainkan dia. Maha suci Allah 
dari apa Yang mereka sekutukan. (at-Taubah (9): 31) 


Senada dengan itu adalah firman Allah s. w. t.: 

Dan janganlah kamu makan dari (sembelihan binatang-binatang halal) Yang tidak 
disebut nama Allah ketika menyembelihnya, kerana Sesungguhnya Yang 
sedemikian itu adalah perbuatan fasik (berdosa); dan Sesungguhnya syaitan- 
syaitan itu membisikkan kepada pengikut-pengikutnya, supaya mereka 
membantah (menghasut) kamu; dan jika kamu menurut hasutan mereka (untuk 
menghalalkan Yang haram itu), Sesungguhnya kamu tetap menjadi orang-orang 
musyrik. (al-An’am (6): 121) 

Hal ini banyak menimpa orang-orang yang bertaklid kepada ulama mereka. 
Kerana mereka tidak melihat dalil lagi, meskipun ulama yang diikutinya itu telah 
menyalahi dalil. Dan ia termasuk jenis syirik ini. 



Maka mentaati dan konsisten terhadap syari'at Allah serta meninggalkan syari'at- 
syari'at lainnya adalah salah satu keharusan dan konsekuensi dari laa ilaaha 
illallah. Dan hanya Allah-lah tempat kita memohon pertolongan. 

PASAL 4- IBADAH: PENGERTI AN, J ENI S, DAN KELUASAN SKOPNYA 

Defini I badah 

Ibadah secara estimologi bererti merendahkan diri serta tunduk. Di dalam syara', 
ibadah mempunyai banyak definisi, tetapi makna dan maksudnya satu. Definisi 
itu antara lain adalah: 

1 - Ibadah ialah taat kepada Allah dengan melaksanakan perintah-Nya melalui 
lisan rasul-Nya. 

2 - Ibadah adalah merendahkan diri kepada Allah s. w. t. iaitu tingkatan tunduk 
yang paling disertai dengan rasa mahabbah (kecintaan) yang paling tinggi. 

3 - Ibadah ialah sebutan yang mencakupi seluruh apa yang dicintai dan diredhai 
Allah s. w. t., baik berupa ucapan atau perbuatan, yang zahir mahupun yang batin. 
Ini adalah definisi ibadah yang paling lengkap. 

Skop atau bentuk ibadah itu terbahagi kepada ibadah hati, lisan, dan anggota 
badan. Rasa khauf (takut), raja’ (mengharap), mahabbah (cinta), tawakkal 
(ketergantungan), raghbah (senang), dan rahbah (takut) adalah ibadah qalbiyah 
(yang berkaitan dengan hati). Sedangkan solat, zakat, haji, dan jihad adalah 
ibadah badaniyah qalbiyah (fizikal dan hati). Serta masih banyak lagi jenis-jenis 
ibadah yang berkaitan dengan hati, lisan, dan badan (fizikal). 

Ibadah inilah yang menjadi tujuan penciptaan manusia. Allah s. w. t. berfirman: 

o 

(O A) o£A\ £S3I ji $yj\ jA 4&\ 

Dan (ingatlah) Aku tidak menciptakan jin dan manusia melainkan untuk mereka 
menyembah dan beribadat kepada-Ku. Aku tidak sekali-kali menghendaki 
sebarang rezeki pemberian dari mereka, dan Aku tidak menghendaki supaya 
mereka memberi makan kepada-Ku. Sesungguhnya Allah Dia-lah sahaja yang 
memberi rezeki (kepada sekalian makhluk-Nya, dan Dia-lah sahaja) yang 
mempunyai kekuasaan yang tidak terhingga, lagi Yang Maha kuat kukuh 
kekuasaan-Nya. (azd-Dzariyat (51): 56-58) 

Allah s. w. t. memberitahukan, hikmah penciptaan jin dan manusia adalah agar 
mereka melaksanakan ibadah kepada Allah s. w. t.. Dan Allah maha-Kaya, tidak 
memerlukan ibadah mereka, akan tetapi merekalah yang memerlukannya; 
kerana ketergantungan mereka kepada Allah, maka mereka menyembah-Nya 
sesuai dengan aturan syari'at-Nya. Maka, barangsiapa yang menolak beribadah 
kepada Allah, dia adalah sombong. Barang siapa yang menyembah-Nya tetapi 
dengan selain apa yang disyari'atkan-Nya maka ia adalah mubtadi' (pelaku 
bid'ah). Dan barang siapa yang hanya menyembah-Nya dengan syari'at-Nya 
(kaedah yang ditetapkan-Nya), maka dia mukmin muwahhid (yang mengesakan 
Allah). 

Jenis-Jenis Ibadah Dan Keluasan Rakumannya 


Ibadah itu banyak jenisnya, la mencakupi dan merangkumi semua jenis ketaatan 
yang nampak pada lisan, anggota badan, dan yang lahir dari hati. Seperti zikir, 
tasbih, tahlil, dan membaca al-Qur'an, solat, zakat, puasa, haji, jihad, amar 
ma'ruf nahi mungkar, berbuat baik kepada kerabat, anak yatim, orang miskin, 
dan ibnu sabil. Begitu pula cinta kepada Allah dan Rasul-Nya, khasyyatullah 
(takut kepada Allah), inabah (kembali) kepada-Nya, ikhlas kepada-Nya, sabar 
terhadap hukum-Nya, redha dengan qadha' dan qadar-Nya, mengharap nikmat- 
Nya, dan takut dari siksa-Nya. 

Jadi, ibadah mencakupi seluruh tingkah laku seseorang mukmin jika diniatkan 
qurbah (mendekatkan diri kepada Allah) atau apa-apa yang membantu qurbah. 
Bahkan adat kebiasaan (yang mubah) pun bernilai ibadah jika diniatkan sebagai 
bekal untuk taat kepada-Nya. Seperti tidur, makan, minum, jual-beli, bekerja 
mencari nafkah, nikah dan sebagainya. Pelbagai kebiasaan tersebut jika disertai 
dengan niat yang baik (benar menurut syari'at) maka ianya menjadi nilai 
berbentuk ibadah yang berhak mendapat pahala. Kerananya, tidaklah ibadah itu 
terbatas hanya kepada syi'ar-syi'ar yang biasa dikenal. 

PASAL 5 - PEMAHAMAN YANG SALAH TENTANG PEMBATASAN I BADAH 

Ibadah adalah perkara tauqifiyah. Ertinya tidak ada suatu bentuk ibadah pun 
yang disyari'atkan kecuali berdasarkan al-Qur'an dan as-Sunnah. Apa yang tidak 
disyari'atkan bererti bid'ah mardudah (bid'ah yang jelas ditolak), sebagaimana 
firman Allah s. w. t.: 


J li (J-aC- (j-a 


"Barangsiapa yang melaksanakan suatu amalan tidak atas perintah kami, maka ia 
tertolak." (Hadis Riwayat Bukahri & Muslim) 


Maksudnya amalnya ditolak dan tidak diterima, bahkan ia berdosa kerananya, 
sebab amal tersebut adalah maksiat, bukan taat. Kemudian manhaj yang benar 
dalam perlaksanaan ibadah yang disyari’atkan adalah sikap pertengahan. Antara 
meremehkan dan malas dengan sikap ekstrim serta melampaui batas. Allah s. w. t. 
berfirman kepada Nabi-Nya s. a. w.: 


^ ) T J Uaj AjI Vj lila-a c_llj f» ‘P * alfl 


Oleh itu, hendaklah engkau (Wahai Muhammad) sentiasa tetap teguh di atas 
jalan yang betul sebagaimana yang diperintahkan kepada-mu, dan hendaklah 
orang-orang yang rujuk kembali kepada kebenaran mengikut-mu berbuat 
demikian; dan janganlah kamu melampaui batas hukum-hukum Allah; 
Sesungguhnya Allah Maha melihat akan apa yang kamu kerjakan. (Hud (11): 
112 ) 


Ayat al-Qur’an ini adalah garis petunjuk bagi langkah manhaj yang benar dalam 
perlaksanaan ibadah, laitu dengan ber-istiqamah dalam melaksanakan ibadah 
pada jalan tengah, tidak kurang atau lebih, sesuai dengan petunjuk syari'at 
(sebagaimana yang diperintahkan padamu). Kemudian Dia menegaskan lagi 
dengan firman-Nya: 


I Yj 


Dan janganlah kamu melampaui batas. 


Tughyan adalah melampaui batas dengan bersikap terlalu keras dan memaksakan 
kehendak serta mengada-ngada. la lebih dikenal dengan ghuluw. 

Ketika Rasulullah s. a. w. mengetahui bahawa tiga orang dari sahabat-nya 
melakukan ghuluw dalam ibadah, di mana seorang dari mereka berkata, "Saya 
puasa terus dan tidak berbuka". Dan yang kedua berkata, "Saya solat terus dan 
ttidak tidur", lalu yang ketiga berkata, "Saya tidak menikahi wanita". Maka 
Rasulullah s. a. w. bersabda: 

^ gJiim (jc- L-lC-j £.Lau]l ^ j Lil Lai 

"Adapun saya, maka saya berpuasa dan berbuka, saya solat dan tidur, dan saya 
menikahi perempuan. Maka barangsiapa tidak menyukai jejakku maka dia bukan 
dari (bahagian atau golongan)-ku." (Hadis Riwayat Bukhari & Muslim) 

Ada dua golongan yang saling bertentangan dalam soal ibadah: 

Golongan pertama: Yang mengurangi makna ibadah serta meremehkan 
perlaksanaannya. Mereka meniadakan berbagai macam ibadah dan hanya 
melaksanakan ibadah-ibadah yang terbatas pada syi'ar-syi’ar tertentu dan sedikit 
hanya diadakan di masjid-masjid saja. Tidak ada ibadah di rumah, di bilik-bilik, di 
bidang sosial, politik, juga tidak dalam peradilan permasalahan persengketaan 
dan dalam perkara-perkara kehidupan lainnya. 

Memang masjid mempunyai keistimewaan dan harus dipergunakan dalam solat 
fardhu lima waktu. Akan tetapi, perlulah difahami bahawa ibadah adalah 
merangkumi seluruh aspek kehidupan Muslim, baik di masjid mahupun di luar 
masjid. 

Golongan kedua: laitu yang bersikap berlebih-lebihan dalam perlaksanaan 
ibadah sehingga mencapai batas ekstreme; yang sunnah, mereka angkat 
sehingga kepada tingkatan wajib, sebagaimana yang mubah mereka angkat 
sehingga haram. Mereka menghukumi dengan label sesat dan salah (mungkar) 
terhadap orang yang menyalahi manhaj (cara praktik) mereka, serta 
menyalahkan pemahaman-pemahaman lainnya. 

Padahal sebaik-baik petunjuk adalah petunjuk Nabi Muhammad s. a. w. dan 
seburuk-buruk perkara adalah yang bid'ah. 

PASAL 6 - RUKUN-RUKUN UBUDIYAH YANG BENAR 

Sesungguhnya ibadah itu berlandaskan pada tiga rukun utama, iaitu: hubb 
(cinta), khauf (takut), dan raja' (harapan). 

Rasa cinta haruslah disekalikan atau disertai dengan sikap rasa rendah diri, 
sedangkan khauf harus disertai dengan raja'. Dalam setiap ibadah harus 
terkumpul unsur-unsur ini. Allah s. w. t. berfirman tentang sifat hamba-hamba- 
Nya yang mukmin: 


4 \ ^ ^ ^ ^ 


Dia mencintai mereka, dan mereka mencintai-Nya... (al-Ma'idah (5): 54) 


Sedang orang-orang yang beriman itu lebih cinta (taat) kepada Allah... (al- 
Bagarah (2): 165) 


Dia s. w. t. berfirman menyifati para rasul dan nabi-Nya: 

( H * ) (jjjt-tala. UI I jjlSj Uijj Uc. J Hjjfrlllj (Jjl jJaJI (jjC-jUoiJ I jjlS ^1 


Sesungguhnya mereka sentiasa berlumba-lumba (bersegera) dalam mengerjakan 
kebaikan, dan sentiasa berdoa kepada Kami dengan penuh harapan serta gerun 
takut; dan mereka pula sentiasa khusyuk (dan taat) kepada kami. (al-Anbiya' 
(21): 90) 

Sebahagian salaf berkata: "Barang siapa yang menyembah Allah dengan rasa 
cinta (hubb) saja maka ia zindiq. Sesiapa yang menyembah-Nya dengan raja' 
(harapan) saja, maka ia adalah murji'. Dan sesiapa yang menyembah-Nya hanya 
dengan khauf (takut) saja, maka ia adalah harury. Sesiapa yang menyembah- 
Nya dengan cinta (hubb), takut (khauf), dan harapan (raja'), maka dia adalah 
mukmin muwahhid." (Penjelasan: zindiq adalah istilah untuk setiap munafiq, 
orang sesat dan mulhid. Murji' adalah orang murji’ah, iaitu golongan yang 
mengatakan bahawa amal bukan bahagian iman. Menururt mereka, iman cukup 
sekadar dengan hati. Harury pula adalah orang dari golongan khawarij, yang 
pertama kali muncul di Harruro', dekat Kufah, yang berkeyakinan bahawa orang 
mukmin yang berdosa adalah kafir.) 

Hal ini disebutkan oleh Sheikhul Islam Ibnu Taimiyyah dalam Risalah Ubudiyah. 
Beliau juga berkata: 

"Dien Allah adalah menyembah-Nya, taat, dan tunduk kepada-Nya; Asal makna 
ibadah adalah adz-dzull (hina). Dikatakan "" jika jalan itu dihinakan dan diinjak- 
injak oleh kaki manusia. Akan tetapi ibadah yang diperintahakan mengandungi 
dzull dan hubb. Iaitu mengandungi makna dzull yang paling dalam dengan hubb 
yang paling tinggi kepadanya, maka ia bukanlah menghamba (menyembah) 
kepadanya. Dan jika ia menyukai sesuatu tetapi tidak tunduk kepadanya, maka ia 
pun tidak menghamba (menyembah) kepada-Nya. Sebagaimana seorang ayah 
menyintai anaknya atau rakannya. Kerana itu tidak cukup salah satu dari 
keduanya dalam beribadah kepada Allah, tetapi hendaklah Allah lebih dicintai dari 
segala sesuatu dan Allah lebih diagungkan dari segala sesuatu. Tidak ada yang 
berhak dapat mahabbah (cinta) dan khudhu’ (ketundukan) yang sempurna selain 
Allah. (Majmu’ah Tauhid Najdiyah, hal. 542) Inilah rukun-rukun kehambaan yang 
merupakan dasar segala amal ibadah. 

Ibnu Qayyim berkata dalam Nuniyah-nya: 

"Ibadah kepada ar-Rahman adalah cinta yang dalam kepada-Nya, berserta 
kepatuhan penyembah-Nya. Dua hal ini adalah ibarat dua kutub. Di atas 
keduanyalah orbit ibadah beredar, la tidak beredar sehingga kedua kutub itu 
berdiri tegak. Sumbunya adalah perintah, perintah rasul-Nya. Bukan hawa nafsu 
dan syaitan." 

Ibnu Qayyim menyerupakan beredarnya ibadah di atas rasa cinta dan tunduk 
bagi yang dicintai, iaitu Allah s. w. t. dengan beredarnya orbit di atas dua 
kutubnya. Beliau juga menyebutkan bahawa beredarnya orbit ibadah adalah 
berdasarkan perintah rasul dan syari'at-Nya, bukan berdasarkan hawa nafsu dan 
syaitan. Kerana hal yang demikian bukanlah ibadah. Apa yang disyari'atkan 
baginda Rasulullah s. a. w. itulah yang memutar orbit ibadah, la tidak diputar oleh 
bid’ah, nafsu, dan khurafat. 



PASAL 7 - SYARAT DI TERI MANYA I BADAH 


Agar boleh diterima, ibadah disyaratkan harus benar-benar menurut kaedahnya. 
Dan ibadah itu tidak benar kecuali dengan ada syarat: 

1 - Ikhlas kerana Allah semata, bebas dari syirik besar dan kecil. 

2 - Sesuai dengan petunjuk Rasulullah s. a. w. 

Syarat pertama adalah kesan (dan objektif) daripada syahadat laa ilaaha illallah, 
kerana ia mengharuskan ikhlas beribdah hanya untuk Allah dan jauh dari syirik 
kepada-Nya. 

Sedangkan syarat kedua adalah kesan dari syahadat Muhammad Rasulullah, 
kerana ia menuntut wajibnya taat kepada Rasul, mengikuti syari’atnya dan 
meninggalkan bid’ah atau ibadah-ibadah yang diada-adakan. Allah s. w. t. 
berfirman: 


( ) ) T ) (jjjJpj jlc. <— Sji>. V J Ajj Juc. 4J3 jA j <!] (j-« (_ 5-4 


(Apa yang kamu katakan itu tidaklah benar) bahkan sesiapa yang menyerahkan 
dirinya kepada Allah (mematuhi perintah-Nya) sedang ia pula berusaha supaya 
baik amalannya, maka ia akan beroleh pahalanya di sisi Tuhannya dan tidaklah 
ada kebimbangan (dari berlakunya kejadian yang tidak baik) terhadap mereka, 
dan mereka pula tidak akan berdukacita. (al-Baqarah (2): 112) 

Aslama wajhahu (menyerahkan diri) ertinya memurnikan ibadah kepada Allah. 
Wahuwa muhsin (berbuat kebajikan) ertinya mengikuti Rasul-Nya. 

Sheikhul Islam Ibnu Taimiyyah mengatakan: "Dasar agama ada dua pokok iaitu 
kita tidak menyembah kecuali kepada Allah, dan kita tidak menyembah kecuali 
dengan yang Dia syari'atkan, tidak dengan bid'ah." Sebagaimana Allah s. w. t. 
berfirman: 


1 \\\ l<a I/LaC- plij (j-a3 ^.Ij 31 Uajt ^1 JjolJ ^ UajJ (Js 

( ) ) * ) Ia^I SaIjaj ^ J 


Katakanlah (Wahai Muhammad): "Sesungguhnya aku hanyalah seorang manusia 
seperti kamu, diwahyukan kepadaKu Bahawa Tuhan kamu hanyalah Tuhan Yang 
satu; oleh itu, sesiapa yang percaya dan berharap akan pertemuan Dengan 
Tuhannya, hendaklah ia mengerjakan amal Yang soleh dan janganlah ia 
mempersekutukan sesiapapun dalam ibadatnya kepada Tuhannya". (al-Kahfi 
(18): 110) 


Yang demikian adalah manifestasi (perwujudan) dari dua kalimat syahadat Laa 
ilaaha illallah dan Muhammad Rasulullah. 


Pada yang pertama, kita tidak menyembah kecuali kepada-Nya. Pada yang 
kedua, bahawasanya Muhammad adalah utusan-Nya yang menyampaikan ajaran- 
Nya. Maka kita wajib membenarkan dan mempercayai beritanya serta mentaati 
perintahnya. Beliau telah menjelaskan bagaimana cara kita beribadah kepada 
Allah, dan beliau melarang kita dari hal-hal baru atau bid'ah. Beliau mengatakan 
bahawa bid'ah itu sesat. (al-Ubudiyah, hal. 103; ada dalam Majmuah Tauhid, hal. 
615) 


KESI MPULAN - SYARAT-SYARAT DI TERI MANYA AMALAN 


Berakidah Dengan Akidah Yang Sahih:- 


Sesiapa Yang beramal soleh, dari lelaki atau perempuan, sedang ia beriman 
(berakidah dengan akidah yang sahih), maka Sesungguhnya Kami akan 
menghidupkan Dia Dengan kehidupan Yang baik; dan Sesungguhnya Kami akan 
membalas mereka, Dengan memberikan pahala Yang lebih dari apa Yang mereka 
telah kerjakan. (an-Nahl: 97) 

Dan sesiapa Yang mengerjakan amal soleh, dari lelaki atau perempuan, sedang ia 
beriman (berakidah sahih), maka mereka itu akan masuk syurga, dan mereka 
pula tidak akan dianiaya (atau dikurangkan balasannya) sedikitpun. (an-Nisa’: 
124) 

I khlas Lillahi Ta'ala (dan tidak syirik) : 

Sesungguhnya Kami menurunkan Al-Quran ini kepadamu (Wahai Muhammad) 
dengan membawa kebenaran; oleh itu hendaklah engkau menyembah Allah 
dengan mengikhlaskan segala ibadat dan bawaanmu kepada-Nya. Ingatlah! (hak 
Yang wajib dipersembahkan) kepada Allah ialah segala Ibadat dan bawaan Yang 
suci bersih (dari segala rupa syirik). (Zumar: 2) 

Dan Sesungguhnya telah diwahyukan kepadamu (Wahai Muhammad) dan kepada 
Nabi-nabi Yang terdahulu daripadamu: "Demi sesungguhnya! jika Engkau (dan 
pengikut-pengikutmu) mempersekutukan (sesuatu Yang lain Dengan Allah) 
tentulah akan terhapus amalmu, dan engkau akan tetap menjadi dari orang- 
orang Yang rugi. (az-Zumar: 65) 

Barangsiapa yang percaya dan berharap akan pertemuan Dengan Tuhannya, 
hendaklah ia mengerjakan amal Yang soleh dan janganlah ia mempersekutukan 
sesiapapun Dalam ibadatnya kepada Tuhannya". (al-Kahfi: 110) 

Dan kalau mereka sekutukan (Allah Dengan sesuatu Yang lain) nescaya gugurlah 
dari mereka, apa yang mereka telah lakukan (dari amal-amal Yang baik), (al- 
An’am: 88) 

Menurut Petunjuk al-Qur'an Dan Sunnah Rasul-Nya (bersumberkan 
hadis2 yang sah) sahaja - Dengan tidak mereka-cipta ibadah 
berdasarkan akal: 

Kemudian jika datang kepada kamu petunjuk dariKu, maka sesiapa Yang 
mengikut petunjukKu itu nescaya ia tidak akan sesat dan ia pula tidak akan 
menderita azab sengsara. (Thaha: 123) 

Wahai orang-orang Yang beriman! janganlah kamu memandai-mandai 
(melakukan sesuatu perkara) sebelum (mendapat hukum atau kebenaran) Allah 
dan Rasul-Nya; dan bertaqwalah kamu kepada Allah; Sesungguhnya Allah Maha 
Mendengar, lagi Maha mengetahui. (al-Hujurat: 01) 

Demi sesungguhnya, adalah bagi kamu pada diri Rasulullah itu contoh ikutan 
Yang baik, laitu bagi orang Yang sentiasa mengharapkan (keredaan) Allah dan 
(balasan baik) hari akhirat, serta ia pula menyebut dan mengingati Allah banyak- 
banyak (dalam masa susah dan senang). (al-Ahzaab: 21) 

"Barangsiapa yang beramal dengan amalan selain dari cara kita, maka ianya 
tertolak." (Hadis Riwayat Muslim, no: 1718) 



Sesungguhnya Allah Menjanjikan Kemenangan Kepada Mereka Yang 
Beramal Dengan Amalan Yang Soleh (amalan yang benar) Yang 
Disertakan Dengan akidah Yang Sahih: 

Allah menjanjikan orang-orang vana beriman dan beramal soleh dari 
kalangan kamu (Wahai umat Muhammad) bahawa Dia (Allah) akan 
menjadikan mereka berkuasa memegang pemerintahan di bumi, 
sebagaimana Dia telah menjadikan orang-orang yang sebelum mereka: yang 
berkuasa; dan Dia akan menguatkan dan mengembangkan agama mereka 
(agama Islam) yang telah diredhai-Nya untuk mereka; dan ia juga akan 
menggantikan bagi mereka keamanan setelah mereka mengalami ketakutan (dari 
ancaman musuh). mereka terus beribadat kepadaku dengan tidak 
mempersekutukan sesuatu yang lain dengan-Ku. Dan (ingatlah) sesiapa Yang 
kufur ingkar sesudah itu, maka mereka itulah orang-orang Yang derhaka (fasik). 
(an-Nuur: 55) 

Rujukan: 

- Minhajul Anbiya' Fid Da'wati I la Allah fihil Hikmatu wa 'aql, Sheik Dr. Rabi Bin 
Hadi 'Umair al-Madkhaly. 

- At-Tauhid Lish-shaffil Awwal al-'Aliy, Sheikh Dr. Soleh Bin Fauzan al-Fauzan. 

PASAL - 8 Tl NGKATAN DI EN 
Definisi 

Dien adalah ketaatan. Dalam bahasa arab "4p dtiAi ^ maksudnya "4c.Ual" 
(mentaati). Dien juga disebut millah, dilihat dari segi ketaatan dan kepatuhan 
kepada syari'at. Allah s. w. t. berfirman: 


(n) a3ii ^ U 

Sesungguhnya ugama (yang benar dan diredai) di sisi Allah ialah Islam. (Ali 
I mran (3): 19) 

1 - I siam 

Menurut bahasa, Islam bererti masuk dalam kedalaman. Dikatakan " 0 

ertinya menyerahkan perkaranya kepada Allah. Dikatakan ertinya 

masuk dalam agama Islam. Sedangkan menurut syara' Islam bererti pasrah 
kepada Allah, bertauhid dan tunduk kepada-Nya, taat dan membebaskan diri dari 
syirik dan para pengikutnya. 

2 - I man 

Menurut bahasa, iman bererti membenarkan disertai percaya dan amanah. 
Sedangkan menurut syara', bererti pernyataan dengan lisan, keyakinan dalam 
hati dan perbuatan dengan anggota badan. 

3 - I hsan 

Menurut bahasa, lisan bererti berbuat kebaikan, iaitu segala sesuatu yang 
menyenangkan dan terpuji. Dan kata-kata ihsan mempunyai dua sisi: 

Pertama, memberikan kebaikan kepada orang lain. Dalam bahasa arab dikatakan 
"U^ cA' ia telah berbuat baik kepada si fulan. 


Kedua, memperbaiki perbuatannya dengan menyempurnakan dan 
membaikannya. Dikatakan jika ia telah menyempurnakannya. 

Sedangkan ihsan menurut syara' adalah sebagaimana yang dijelaskan oleh 
baginda Nabi s. a. w. dalam sabdanya: 


Aili oljj (jSj aJ (jli oljj liljiS (jl 


"Engkau menyembah Allah seolah-olah engkau melihat-Nya. Jika engkau tidak 
boleh melihat-Nya maka sesungguhnya Dia melihatmu." (Hadis Riwayat Bukhari 
& Muslim) 


Sheikhul Islam Ibnu Taimiyah berkata: "Ihsan itu mengandungi kesempurnaan 
ikhlas kepada Allah dan perbuatan baik yang dicintai oleh Allah. Allah s. w. t. 
berfirman: 

(Apa Yang kamu katakan itu tidaklah benar) bahkan sesiapa Yang menyerahkan 
dirinya kepada Allah (mematuhi perintahNya) sedang ia pula berusaha supaya 
baik amalannya, maka ia akan beroleh pahalanya di sisi Tuhannya dan tidaklah 
ada kebimbangan (dari berlakunya kejadian Yang tidak baik) terhadap mereka, 
dan mereka pula tidak akan berdukacita. (al-Baqarah (2): 112) 

Agama Islam merangkumi ketiga-tiga istilah ini, iaitu: Islam, iman, dan ihsan. 
Sebagaimana yang terdapat dalam hadis jibril a. s. ketika datang kepada Nabi 
s. a. w. di hadapan para sahabatnya dan bertanya tentang Islam, kemudian 
tentang iman dan ihsan. Lalu Rasulullah s. a. w. menjelaskan setiap dari 
pertanyaan tersebut. Kemudian beliau bersabda: "Inilah Jibril datang kepada 
kalian untuk mengajarkan dien kalian." Jadi, Rasulullah menjadikan dien itu 
adalah Islam, iman, dan ihsan. Maka jelaslah agama kita ini merangkumi ketiga- 
tiganya itu. 

Dengan yang demikian, Islam mempunyai tiga tingkatan: Pertama adalah Islam, 
kedua iman, dan ketiga adalah ihsan. (Lihat Majmu' Fatawa, 8/10 dan 622) 

Keumuman Dan Kekhususan Dari Ketiga Tingkatan Tersebut 

Islam dan iman apabila disebut salah satunya secara terpisah maka yang lainnya 
termasuk di dalamnya. Tidak ada perbezaan di antara keduanya ketika itu. Tetapi 
jika disebut keduanya secara bersamaan, maka masing-masing mempunyai 
pengertian sendiri-sendiri, sebagai-mana yang terdapat di dalam hadis J ibril a. s. 
Di mana Islam ditafsiri dengan amalan-amalan lahiriah atau amalan-amalan 
badan seperti solat dan zakat. Sedangkan iman ditafsiri dengan amalan-amalan 
hati atau amalan batin seperti membenarkan dengan lisan, percaya, dan ma'rifat 
kepada allah, malaikat-Nya, kitab-kitab-Nya, para rasul-Nya dan seterusnya. 

Adapun keumuman dan kekhususan antara ketiga-tiganya ini telah dijelskan oleh 
Sheikhul Islam Ibnu Taimiyah sebagai berikut: 

"Ihsan itu lebih umum dari sisi dirinya sendiri dan lebih khusus dari segi orang- 
orangnya daripada iman. Iman itu lebih umum dari segi dirinya sendiri dan lebih 
khusus dari segi orang-orangnya daripada Islam. Ihsan merangkumi iman, dan 
iman merangkumi Islam. Para muhsinin lebih khusus daripada mukminin, dan 
para mukmin lebih khusus dari para muslimin." (Majmu' Fatawa, 7/10) 


Oleh kerana itu, para ulama muhaqqiq mengatakan, "Setiap mukmin adalah 
muslim, kerana sesungguhnya siapa yang telah mewujudkan iman dan ia 
tertancap di dalam sanubarinya maka dia pasti melaksanakan amalan-amalan 
Islam sebagaimana yang telah disabdakan baginda Rasulullah s. a. w.: 

"Ingatlah sesungguhnya di dalam jasad itu terdapat segumpal darah, jika ia baik 
maka menjadi baiklah jasad itu semuanya, dan jika ia rosak, maka rosaklah jasad 
itu semuanya. Ingatlah, ia adalah hati. (Hadis Riwayat Bukhari & Muslim) 

Dan tidak setiap Muslim itu mukmin, kerana boleh jadi imannya sangat lemah, 
sehingga tidak boleh mewujudkan iman dengan bentuk yang sempurna, tetapi ia 
tetap menjalankan amalan-amalan Islam, maka menjadilah ia seorang muslim, 
bukan mukmin yang sempurna imannya. Sebagaimana firman Allah s. w. t.: 

Orang-orang Arab berkata: "Kami telah beriman". Katakanlah (Wahai 

Muhammad): "Kamu belum beriman, (janganlah berkata demikian), tetapi 

sementara iman belum lagi meresap masuk ke dalam hati kamu berkatalah 
sahaja: ' Kami telah Islam'... (al-Hujurat (49): 14) 


Mereka bukanlah orang munafik secara keseluruhan, demikian menurut yang 
paling benar dari dua penafsiran yang ada, iaitu perkataan Ibnu Abbas dan 
lainnya, tetapi iman mereka lemah. Hal ini ditunjukkan oleh firman Allah s. w. t.: 

Dan (ingatlah), jika kamu taat kepada Allah RasulNya (zahir dan batin), Allah 
tidak akan mengurangkan sedikitpun dari pahala amal-amal kamu, kerana 
Sesungguhnya Allah Maha Pengampun, lagi Maha Mengasihani". (al-Hujurat (49): 
14) 


Maksudnya tidaklah pahala mereka dikurangi berdasarkan iman yang ada pada 
diri mereka yang cukup sebagai syarat untuk diterimanya amalan mereka dan 
diberi balasan pahala. Seandainya mereka tidak memiliki iman, tentu mereka 
tidak akan diberi pahala apa-apa. (Syarah Arba’in, Ibnu Rajab, hal. 25-26) 

Maka jelaslah bahawa dien itu bertingkat, dan sebahagian tingkatan-nya lebih 
tinggi dari yang lain. Pertama adalah Islam, kemudian naik lagi menjadi iman, 
dan yang paling tinggi adalah ihsan. 

Tajuk selanjutnya akan menyusul: Tauhid Asma' Wa Sifat 

Kitab asal / rujukan utama: c (at-Tauhid Lish-Shafil Awwal 

al-'Ally) oleh Sheikh Dr. Soleh Fauzan Bin Fauzan Bin Abdullah al-Fauzan. 

Diedit semula dari kitab terjemahannya (indonesia) oleh: 

Nawawi (http://aqidah-wa-manhaj .blogspot.com) 



